Kosta-Rika terma jamoasi bosh murabbiyi Paulo Vanchope stadion qo‘riqchisi bilan mushtlashib ketdi. Bu voqea Olimpiada—2016 saralashining Kosta-Rika va Panama (0:0) yoshlari o‘rtasidagi uchrashuvi vaqtida bo‘lib o‘tdi. O‘yinni tribunadan tomosha qilayotgan Vanchope hakamning qaroridan norozi bo‘lib u tomon talpinganida qo‘riqchilardan biri uni maydonga tushishiga yo‘l qo‘ymagan, oqibatda mushtlashuv yuzaga kelgan. Janjal politsiya aralashuvi bilan tugagan.